Loe artikli pealkiri ja sisu, seejärel loo pikk ja põnev lause, mis võiks olla artikli sissejuhatus.

## Pealkiri:

Kaks eestlannat tegid debüüdi USA üliõpilasliigas

## Põhitekst:

Alates sellest hooajast mängib lombi taga Eesti naiste koondise tagamängija, Marie Anette Sepp. Tema võistkond Albany Great Danes alustas hooaega kahe võiduga - esmalt alistati kodus Merrimack Warriors 67:53 ja siis võõrsil Siena Saints 64:57, vahendab Basket.ee.

19-aastane Sepp tegi kaasa mõlemas mängus, aga isiklikku punktiarvet avada ei suutnud. Esimeses mängus kogus ta kaheksa minutiga ühe lauapalli, kaks vaheltlõiget, kaks pallikaotust ja ühe isikliku vea, teises aga kolme minutiga ühe pallikaotuse.

NCAA-s tegi oma debüüdi ka 19-aastane keskmängija Anete Elisabeth Adler, kes kuulub sellest hooajast Rhode Island Ramsi ridadesse. Hooaja avamängus jäädi võõrsil 74:88 alla Harvard Crimsonile. Kümme minutit mänguaega saanud Adler debüütmängus punktiarvet ei avanud, tema arvele jäi üks blokeeritud vise ja kaks pallikaotust.

Nädala teises mängus alistati kodus Dartmouth Big Green aga koguni 89:36. Adler sai mänguaega 13 minutit, mille jooksul viskas ta neli punkti (kahesed 2/2), hankis kolm lauapalli ja tegi kolm isiklikku viga.

Kõige kauem USA-s pallinud Eesti naiskorvpallur on Johanna Eliise Teder, kes alustas tänavu oma neljandat ülikooliaastat. Tederi kodunaiskond Washington State Cougars pidas hooaja esimesel nädalal koguni kolm mängu, mis kõik suudeti ka võita.

Hooaja avamängus alistati kodus Loyola Marymount Lions 93:41. 22-aastane tagamängija viibis väljakul 21 minutit, mille jooksul viskas üheksa punkti (kolmesed 3/5), võttis kolm lauapalli ja andis kaks resultatiivset söötu. Lisaks tegi ta ühe pallikaotuse ja ühe isikliku vea. Seejärel oldi võõrsil 69:63 üle San Francisco Donsist. Teder teenis sel korral mänguaega kümme minutit, kuid punktiarvet avada ei suutnud. Tema arvele jäi kolm lauapalli, üks resultatiivne sööt, üks pallikaotus ja neli isiklikku viga.

Nädala viimases kohtumises saadi kodus Prairie View A&M Lady Panthersist jagu 89:61. Teder viskas 21 mänguminutiga kuus punkti (kahesed 0/1, kolmesed 2/6), võttis kolm lauapalli, andis kuus korvisöötu ja tegi neli vaheltlõiget. Eestlanna arvele kogunes ka kolm isiklikku viga.

Oma teist ülikooliaastat tegev Anna Gret Asi vahetas kahe hooaja vahel võistkonda, lahkudes Arizona Wildcatsist ja jätkates NCAA karjääri Oklahoma State Cowgirlsi ridades. 20-aastase tagamängija uus tiim alustas hooaega kahe suure võiduga, kui kodus alistati esmalt UT Rio Grande Valley Vaqueros 95:63 ja seejärel Northwestern State Lady Demons 89:51.

Asi panustas avamängus 19 minutiga seitse punkti (kahesed 0/2, kolmesed 1/2, vabavisked 4/4), kaks lauapalli, kolm resultatiivset söötu ja ühe bloki. Negatiivse poole peale jäid kaks pallikaotust ja üks isiklik viga. Teises mängus viskas Asi samuti seitse punkti (kahesed 1/2, kolmesed 1/2, vabavisked 2/2). Lisaks hankis ta 24 platsil viibitud minutiga kaks lauapalli, andis mängu parimana kuus korvisöötu, tegi kolm vaheltlõiget, kolm pallikaotust ja kaks isiklikku viga.
## Sissejuhatus:

user
USA korvpalli üliõpilasliigas NCAA tegid Marie Anette Sepp ja Anete Elisabeth Adler oma debüüdi. Lisaks neile mängivad samal tasemel ka Anna Gret Asi ja Johanna Eliise Teder.
assistant